
Es-Selamu alejkum!


Imam jedno pitanje na koje ce te mi nadam se odgovorit i olaksati mi jako puno.  

***[Namaz](https://pitajucene.com/search/Namaz/questions/ "Pretraži pitanja o namazu")*** obavljam redovno vec 3 godine i uvijek sam se trudila da budem dobra muslimanka, da dragi Allah zadovoljan samnom bude, ali zadnje pola godine nikako nemogu da se skoncentrisem u namazu. Kad god klanjam ja imam osjecaj da je sam nesto neispravno uradila i isto tako i u ostalim zikrovima. Jako se lose zbog tog osjecam, vec dugo vremena je tako, u pocetku sam mislila da ce to proci za par dana, ali nije bilo bolje. Ne znam sta da radim. Molim vas ako imate neki savjet da mi ga date i da mi pomognete.Hvala!


* 
* 
* 
* 
* 
* 
* 

 
Ne mogu da se koncetrišem na namazu

Ve alejkumus-selam!


Prokleti šejtani su ispekli svoj prljavi zanat kroz dugi niz godina. Kada osjete promjenu kod osobe, recimo da se osoba trudi da postane bolja i iskrenija muslimanka, onda oni povećaju svoje napade prije namaza, tokom uzimanja abdesta, u toku namaza i nakon namaza. Prije namaza pokušavaju čovjeka zabaviti svakojakim besposlicama i stvarima koje umrtvljuju srce. Kada uzima ***[abdest](https://pitajucene.com/search/Abdest/questions/ "Pretraži pitanja o abdestu")*** pokušava ga specijalizirani ***[šejtan](https://pitajucene.com/search/%C5%A1ejtan/questions/ "Pretraži pitanja o šejtanu")***, čija je specijalizacija samo za stvaranje vesvesa prilikom abdesta, da pomete, pa čovjek ne zna da li je oprao ruke, ne zna da li je sve oprao kako treba, a u namazu i da ne govorim, gotovo da na svako ***[pravilo](https://pitajucene.com/search/pravilo/questions/ "Pretraži pitanja o pravilima")*** koje ne zna u namazu šejtan mu ubaci o tome sumnju, pa skoro da nema namaza a da nema sehvi sedžde u njemu, a nakon namaza pokušava da ga stavi u nedoumicu vezanu za djela koja je učinio; abdest, ***[namaz](https://pitajucene.com/search/Namaz/questions/ "Pretraži pitanja o namazu")***. Tako iz dana u dan, sve dok čovjek ne odustane ili se ne popravi. Ukoliko se popravi onda mu šejtanska došaptavanja oslabe.


Prvo što trebaš učiniti jeste pokajanje Allahu za svoje grijehe. Drugo, popraviti svoj nijet. Treće, početi prakticirati svoju vjeru potpuno, jer šejtan ulaže sve napore kako bi spriječio i otežao tvoje napredovanje u vjeri. Četvrto, naučiti detaljno propise abdesta i namaza, jer kad znaš propise i šta činiti u određenoj situaciji, onda šejtan ne može, sa Allahovom pomoći, da manipuliše tobom. Muči te tamo gdje ne znaš.


Peto, da znaš da te šejtani pokušavaju odvaratiti od tvoje vjere. Šesto, ukoliko imaš džemat žena u kući (majka, sestra, snaha) obavljajte namaz zajedno u džematu. Sedmo, paziti da se ne urinira na mjestu gdje se kupa za vrijeme kupanja. Osmo, biti stalno pod abdestom i učiti jutarnji i večernji ***[zikr](https://pitajucene.com/search/zikr/questions/ "Pretraži pitanja o zikru")***.


Na kraju, učiti propisane zikrove, ***[dove](https://pitajucene.com/search/dove/questions/ "Pretraži pitanja o dove")*** i istiaze protiv šejtanskih vesvesa. Poslušajte ovo predavanje od šejha ***[Safeta Kuduzovića](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")*** o šejtanskom djelovanju (vesvesama), a to predavanje možete naci OVDJE.


prof. Abdullah Mujic – preuzeto sa <http://www.n-um.com>


